EkBass/fiwiki-20250220-pages-articles huggingface dataset:
Electronic Entertainment Expo 2010

Electronic Entertainment Expo 2010 (lyhyesti E3 2010) eli kuudestoista Electronic Entertainment Expo järjestettiin Los Angelesissa 14.–17. kesäkuuta 2010. Tapahtuman tilat sijaitsivat Los Angeles Convention Centerin South Hallissa ja West Hallissa. ==Näytetyt pelit== E3 2010 -messuilla yhteensä 27 videopeliyhtiötä esitteli joko täysin itse tai yhteistyössä kehittämiään pelejä ja pelikonsoleita. Esimerkiksi 2K Games esitteli Mafia II- ja XCOM- pelit, ja Atari esitteli uusia pelejä toisin kuin tätä tapahtumaa edeltäneessä E3-tapahtumassa, josta se oli jäänyt viime minuuteilla pois. Merkittävimpiin Disney Interactive Studiosin esittelemiin peleihin kuului Epic Mickey, joka voitti palkinnon ”Paras Wii-peli” -luokassa. Nintendo puolestaan esitteli muun muassa Nintendo 3DS -käsikonsolin ja sille julkaistuista peleistä muun muassa Mario Kart 7:n. Wiille esiteltyihin peleihin kuuluivat esimerkiksi Mario Sports Mix ja Wii Party. Segan esittelemiin peleihin lukeutuivat esimerkiksi Sonic the Hedgehog 4: Episode I ja Sonic Colors. THQ:n esittelemiin peleihin kuului muun muassa de Blob 2 ja Ubisoftin esittelemien pelien joukossa olivat muun muassa Assassin’s Creed: Brotherhood ja Rayman Origins. ==Näytteilleasettajat== Tässä listassa on lueteltuna koko tapahtuman ajalta kaikki videopeliyhtiöt, jotka olivat esittelemässä tuotteitaan. * 2K Games * Activision * Atari * Atlus * Bethesda * Capcom * Codemasters * Disney * EA * Eidos * Konami * LucasArts * Majesco * Microsoft * Namco Bandai * Natsume * Nintendo * Paradox * Sega * SNK * Sony * Square Enix * Tecmo Koei * THQ * Ubisoft * Valve * Warner Bros. ==Lähteet== == Aiheesta muualla == Luokka:2010 Luokka:Electronic Entertainment Expo
Lisa Oldenhof

Lisa Oldenhof (s. 26. maaliskuuta 1980 Perth, Länsi-Australia) on australialainen meloja. Hän sai vuoden 2008 kesäolympialaisissa Pekingissä pronssia 500 metrin kajakkinelosessa. Vuoden 2004 kesäolympialaisissa Ateenassa hän oli sijoittunut siinä kuudenneksi.Lisa Oldenhof Biography and Olympic Results | Olympics at Sports-Reference.com == Lähteet == Luokka:Australialaiset melojat Luokka:Australialaiset olympiamitalistit Luokka:Vuonna 1980 syntyneet Luokka:Elävät henkilöt
Tim Lincecum

Timothy Leroy "Tim" Lincecum (s. 15. kesäkuuta 1984 Bellevue, Washington) on yhdysvaltalainen baseballpelaaja, joka pelasi kaudet 2007–2015 MLB-liigan San Francisco Giantsissa ja uransa viimeisen kauden 2016 Los Angeles Angelsissa. Hänen pelipaikkansa oli syöttäjä. Lincecum on kolminkertainen World Series -mestari. == MLB-ura == Ennen ammattilaisuraansa Washingtonin yliopistossa pelannut Lincecum on varattu kolmesti MLB:n varaustilaisuudessa. Chicago Cubs varasi hänet 58. kierroksella vuonna 2003, ja Cleveland Indians kaksi vuotta myöhemmin 42. kierroksella, mutta molemmilla kerroilla Lincecum valitsi yliopiston ammattilaiskenttien sijaan. Kolmannella kerralla vuonna 2006 San Francisco Giants varasi hänet ykköskierroksella, koko tilaisuuden kymmenentenä pelaajana. Lincecum voitti National Leaguen parhaalle syöttäjälle jaettavan Cy Young -palkinnon kahdesti peräkkäin, 2008 ja 2009. Lisäksi hänet valittiin tähdistöotteluun neljästi viiden ensimmäisen MLB-vuotensa aikana. Giantsissa Lincecum voitti kolmasti World Seriesin ja oli aina yksi avainpelaajista matkalla mestaruuteen. Giants ja Lincecum tekivät lokakuussa 2013 kahden vuoden mittaisen jatkosopimuksen, arvoltaan 35 miljoonaa dollaria. Lincecum tunnettiin omintakeisesta heittotekniikastaan sekä kevyestä ruumiinrakenteestaan. Hänen lempinimensä on "The Freak". == Lähteet == Luokka:Yhdysvaltalaiset baseballpelaajat Luokka:Vuonna 1984 syntyneet Luokka:Elävät henkilöt
Vadym Slobodenjuk

Vadym Rostyslavovytš Slobodenjuk (, s. 17. maaliskuuta 1981 Rivne) on ukrainalainen yleisurheilija, joka kilpailee este-, maasto- ja kestävyysjuoksussa. Slobodenjuk voitti vuonna 2002 ensimmäisen maansa mestaruuden 3 000 metrin esteissä ja sijoittui matkalla kuudenneksi saman vuoden EM-kisoissa. Hän sai seuraavana vuonna Ukrainan-mestaruuskisoista kultaa paitsi 3 000 metrin estejuoksussa, myös maastojuoksun lyhyellä matkalla, mutta putosi päämatkallaan 3 000 metrin esteissä alkuerissä Pariisin MM-kisoissa. Slobodenjuk ei päässyt estejuoksussa ensimmäistä kierrosta pitemmälle myöskään vuoden 2004 olympialaisissa, mutta voitti lajissa kolmannen peräkkäisen maansa mestaruuden. Slobodenjuk voitti vuonna 2005 jälleen ulkoratojen Ukrainan-mestaruuden 3 000 metrin esteissä, jonka lisäksi hän sai sisäratojen maan mestaruuskisoissa kultaa sekä 3 000 metrin tasaiselta matkalta ja esteistä. Hän putosi estejuoksussa alkuerissä sekä Helsingin MM- kisoissa 2005 että vuoden 2006 EM-kilpailuissa. Slobodenjuk voitti viidettä kertaa ulkokenttien Ukrainan-mestaruuden 3 000 metrin estejuoksussa vuonna 2009. == Henkilökohtaiset ennätykset == Lähde: IAAF * 3 000 m esteet: 8.22,19 (Jaltalla 2012) * 3 000 m esteet (sisäradat): 8.19,50 (Sumyssä 2005) * 3 000 m (sisäradat): 8.02,84 (Sumyssä 2005) == Lähteet == Luokka:Ukrainalaiset estejuoksijat Luokka:Ukrainalaiset maastojuoksijat Luokka:Ukrainalaiset kestävyysjuoksijat Luokka:Vuonna 1981 syntyneet Luokka:Elävät henkilöt
Dorota Kuczkowska

Dorota Kuczkowska (s. 21. heinäkuuta 1979 Varsova) on puolalainen meloja. Hän kilpaili vuoden 2008 kesäolympialaisissa Pekingissä ja sijoittui siellä 500 metrin kajakkinelosessa neljänneksi.Dorota Kuczkowska Biography and Olympic Results | Olympics at Sports-Reference.com Kuczkowska on saanut ratamelonnan maailmanmestaruuskilpailuissa kerran hopeaa ja kahdesti pronssia. == Lähteet == Luokka:Puolalaiset melojat Luokka:Vuonna 1979 syntyneet Luokka:Elävät henkilöt
Izabella Antonowicz

Izabella Antonowicz(-Szuszkiewicz) (s. 16. maaliskuuta 1942 Vilna) on entinen puolalainen meloja. Hän kilpaili 500 metrin kajakkikaksikossa kolmissa perättäisissä kesäolympialaisissa vuosina 1964–1972. Hän sijoittui kahdeksanneksi Tokiossa 1964, yhdeksänneksi Méxicossa 1968 ja kuudenneksi Münchenissä 1972. Hän meni naimisiin Władysław Szuszkiewiczin kanssa.Izabella Antonowicz-Szuszkiewicz Biography and Olympic Results | Olympics at Sports-Reference.com == Lähteet == Luokka:Puolalaiset melojat Luokka:Vuonna 1942 syntyneet Luokka:Elävät henkilöt
Kevin Hart

Kevin Hart (s. 6. heinäkuuta 1979 Philadelphia, Pennsylvania) on yhdysvaltalainen stand up -koomikko ja näyttelijä. Hän on näytellyt muun muassa Scary Movie -elokuvissa ja julkaissut viisi live-DVD:tä: I'm A Grown Little Man (2009), Seriously Funny (2010), Laugh At My Pain (2011), Let Me Explain (2013) ja What Now (2016). Hart valittiin vuoden 2012 NBA:n tähdistöottelun yhteydessä pelatun julkkisottelun arvokkaimmaksi pelaajaksi. Hän pelasi Dwight Howardin valmentamassa voittajajoukkueessa. == Yksityiselämä == Hart avioitui vuoden 2016 elokuussa malli Eniko Parrishin kanssa. Heille syntyi poika marraskuussa 2017. Hartilla on edellisestä avioliitostaan kaksi lasta. Hart joutui syyskuussa 2019 Los Angelesissa auto-onnettomuuten, jossa hän loukkasi selkänsä niin pahoin että joutui leikkaukseen. == Filmografia == Elokuvat Vuosi Elokuva Rooli 2001 Undeclared uskonnollinen opiskelija 2002 Paper Soldiers Shawn 2003 Scary Movie 3 CJ Death of a Dynasty P-Diddy / Poliisi / Tanssiopettaja / Hyper Rapper / H. Lector 2004 Polly tuli kuvioihin Vic Soul Plane Nashawn Wade 2005 40 v. ja neitsyt Asiakas In The Mix Busta 2006 Scary Movie 4 CJ 2006 The Last Stand F Stop/G Spot 2007 Epic Movie Silas 2008 Fool's Gold Bigg Bunny Superhero Movie Trey Extreme Movie Barry Tähtivieras Dave Numero 17 Drillbit Taylor Panttilainaamon myyjä 2009 Party Down Dro Grizzle Not Easily Broken Tree Kröd Mändoon and the Flaming Sword of Fire Zezelryck I'm A Grown Little Man Itse 2010 Something Like a Business JoJo Death at a Funeral Brian Pienin painajainen perheessä Nurse Louis Seriously Funny Itse 2011 35 and Ticking Cleavon Let Go Kris Styles The Precious One Precious McKenzie Moderni perhe Andre Laugh at My Pain Itse 2012 Viiden vuoden kihlaus Doug Think Like a Man Cedric Exit Strategy Mannequin Head Man 2013 Scary Movie 5 CJ 2014 Ride Along Ben Barber 2015 Get Hard Darnell 2015 The Wedding Ringer Jimmy 2016 Ride Along 2 Ben Barber 2016 Central Intelligence Calvin Joyner 2017 Kapteeni Kalsari Erno Parta (äänirooli) Jumanji: Welcome to the Jungle Franklin "Hiiri" Finbar 2019 Fast & Furious: Hobbs & Shaw marsalkka Dinkley 2019 Jumanji: The Next Level Franklin "Hiiri" Finbar == Lähteet == == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset stand up -koomikot Luokka:Vuonna 1979 syntyneet Luokka:Elävät henkilöt Luokka:Seulonnan keskeiset artikkelit
Ingenuino Dallagio

Ingenuino Dallagio (16. maaliskuuta 1910 Cortina d'Ampezzo – 1932 Cortina d'Ampezzo) oli italialainen mäkihyppääjä ja yhdistetyn hiihtäjä. Hän kilpaili vuoden 1932 talviolympialaisissa Lake Placidissa sijoittuen mäkihypyssä 16. ja yhdistetyssä 17. sijalle.Ingenuino Dallagio Biography and Olympic Results | Olympics at Sports-Reference.com == Lähteet == Luokka:Italialaiset mäkihyppääjät Luokka:Italialaiset yhdistetyn hiihtäjät Luokka:Vuonna 1910 syntyneet Luokka:Vuonna 1932 kuolleet
João Miranda Teixeira

João Miranda Teixeira (s. 1. joulukuuta 1935 Felgueiras) on portugalilainen roomalaiskatolinen piispa. Hänet vihittiin papiksi Porton hiippakuntaan 7. elokuuta 1960 ja nimitettiin sen vihkipiispaksi sekä Castellum Iabarin titulaaripiispaksi 13. toukokuuta 1983. Piispaksi vihkiminen seurasi 31. heinäkuuta. Pääkonsekraattorina toimi Júlio Tavares Rebimbas, jota avustivat António Ferreira Gomes ja Domingos de Pinho Brandão.Catholic-Hierarchy.org: Bishop João Miranda Teixeira Miranda Teixeira jäi eläkkeelle 7. lokakuuta 2011. == Lähteet == Luokka:Portugalilaiset papit Luokka:Katoliset piispat Luokka:Vuonna 1935 syntyneet Luokka:Elävät henkilöt
TP Formula

TP Formula on italialainen pikkuformulatalli, joka kilpailee nykyään Formula Abarth ja Italian F3 sarjoissa. Talli on kilpaillut myös Auto GP-sarjassa vuosina 2007-08 ja 2011. Luokka:Italialaiset autourheilutallit
Franciszek Sonik

Franciszek Sonik (17. syyskuuta 1885 – 27. marraskuuta 1957) oli puolalainen roomalaiskatolinen piispa. Hänet vihittiin papiksi 5. maaliskuuta 1911 ja nimitettiin Kielcen hiippakunnan vihkipiispaksi sekä Margumin titulaaripiispaksi 16. joulukuuta 1935. Piispaksi vihkiminen seurasi 24. helmikuuta 1936.Catholic-Hierarchy.org: Bishop Franciszek Sonik == Lähteet == Luokka:Puolalaiset papit Luokka:Katoliset piispat Luokka:Vuonna 1885 syntyneet Luokka:Vuonna 1957 kuolleet
M. S. Subbulakshmi

Madhurai Shanmukhavadivu Subbulakshmi (; 16. syyskuuta 1916BIOGRAPHY of M. S. Subbulakshmi rmaf.org.ph Viitattu 17.3.2012 Madurai, Intia – 11. joulukuuta 2004 Chennai, Intia) oli intialaisen karnaattisen klassisen musiikin laulaja. Subbulakshmin ensimmäinen levy ilmestyi hänen ollessaan vasta 10-vuotias. Hän sai kotimaassaan jopa Mohandas Gandhin taholta erittäin suurta suosiota, ja oli myös muun muassa UNESCOn Kansainvälisen musiikkineuvoston kunniajäsenM.S.S. Tribute msstribute.org Viitattu 17.3.2012. Subbulakshmi on näytellyt muutamissa tamilielokuvissa nuoruudessaan. Hänen ensimmäinen elokuvansa Sevasadanam ilmestyi vuonna 1938Sevasadanam imdb.com Viitattu 17.3.2012 Subbulakshmin ollessa 21-vuotias. Elokuvassa hän esitti Sumathia. ==Lähteet== Luokka:Intialaiset laulajat Luokka:Intialaiset näyttelijät Luokka:Vuonna 1916 syntyneet Luokka:Vuonna 2004 kuolleet
Eugène Tremblay

Eugène Tremblay (s. 20. helmikuuta 1936) on kanadalainen roomalaiskatolinen piispa. Hänet vihittiin papiksi Québecin arkkihiippakuntaan 24. kesäkuuta 1962 ja nimitettiin sen vihkipiispaksi sekä Succuban titulaaripiispaksi 3. marraskuuta 1994. Piispaksi vihkiminen seurasi 6. tammikuuta 1995. Pääkonsekraattorina toimi Maurice Couture, jota avustivat Jean-Paul Labrie ja Marc Leclerc.Catholic-Hierarchy.org: Bishop Eugène Tremblay Tremblay sai 3. toukokuuta 2004 nimityksen Amosin piispaksi, jona hän toimi, kunnes jäi eläkkeelle 22. helmikuuta 2011. == Lähteet == Luokka:Kanadalaiset papit Luokka:Katoliset piispat Luokka:Vuonna 1936 syntyneet Luokka:Elävät henkilöt
Gilles Lemay

Gilles Lemay (s. 24. helmikuuta 1948) on kanadalainen roomalaiskatolinen piispa. Hänet vihki papiksi Québecin arkkihiippakuntaan Laurent Noël 18. kesäkuuta 1972, ja hänet nimitettiin sen vihkipiispaksi sekä Egugan titulaaripiispaksi 11. helmikuuta 2005. Piispaksi vihkiminen seurasi 10. huhtikuuta. Pääkonsekraattorina toimi Marc Ouellet, jota avustivat Jean-Pierre Blais ja Eugène Tremblay.Catholic-Hierarchy.org: Bishop Gilles Lemay Lemay sai 22. helmikuuta 2011 nimityksen Amosin hiippakunnan piispaksi, joksi hänet asetettiin 15. huhtikuuta. == Lähteet == Luokka:Kanadalaiset papit Luokka:Katoliset piispat Luokka:Vuonna 1948 syntyneet Luokka:Elävät henkilöt
Gérard Drainville

Gérard Drainville (20. toukokuuta 1930 – 11. toukokuuta 2014) oli kanadalainen roomalaiskatolinen piispa. Hänet vihittiin papiksi 30. toukokuuta 1953 ja nimitettiin Amosin hiippakunnan piispaksi 19. huhtikuuta 1978. Piispaksi vihkiminen seurasi 12. kesäkuuta. Pääkonsekraattorina toimi Maurice Roy, jota avustivat Gaston Hains ja René Audet.Catholic-Hierarchy.org: Bishop Gérard Drainville Drainville erosi tehtävistään 3. toukokuuta 2004. == Lähteet == Luokka:Kanadalaiset papit Luokka:Katoliset piispat Luokka:Vuonna 1930 syntyneet Luokka:Vuonna 2014 kuolleet
Benjamin Pirkkiö

Benjamin Pirkkiö (s. 1979 Rovaniemi) on suomalainen painonnostaja ja varsinkin nuorten sarjoissa yksi menestyksekkäimpiä nostajia Suomessa. Hän edusti Rovaniemen Reipasta. Benjaminin suurimpia saavutuksia urallaan oli vuoden 1999 Savannahin nuorten MM-kilpailut. 94 kilogramman sarjassa nostettu 360 kg:n yhteistulos oikeutti Pirkkiön pronssimitalille. Yhteistulos koostui 160 kg:n tempauksesta ja 200 kg:n työnnöstä. Työntö ja yhteistulos olivat uusia Suomen ennätyksiä. Lisäksi Pirkkiö voitti kultaa 16-vuotiaiden EM-kisoissa 300 kg:n yhteistuloksella vuonna 1996, sekä hopeaa nuorten EM-kilpailuissa 1999. Pirkkiö voitti Suomen mestaruuden kahdeksan kertaa peräkkäin vuosina 1996–2004. Hänen kisaennätyksensä ovat 162,5 kg tempauksessa, 202,5 kg työnnössä ja 362,5 kg yhteistuloksessa. Hänellä on myös hallussaan 10 Suomen ennätystä. Pirkkiölle aiottiin tehdä doping-testi vuonna 2000, mutta Pirkkiö ei ollut saavutettavissa doping-testiin seurauksella, että hänelle määrättiin kahden vuoden kilpailu- ja toimitsijakielto. Pirkkiö valitti päätöksestä ja testausepäselvyyksien takia kilpailukielto kumottiin.Urheilun Oikeusturvalautakunta. Diaarinro 6/2000 Pirkkiö tuomittiin vuoden 2004 painonnoston EM-kisoissa kiellettyjen dopingaineiden käytöstä kilpailukieltoon. Pirkkiö kärähti uudelleen norandrosteronin käytöstä vuoden 2007 SM-kisoissa ja hänet tuomittiin elinikäiseen toimintakieltoon.Iltasanomat. 6.11.2007 Benjamin Pirkkiö sai elinikäisen toimintakiellon. Vuonna 2015 Suomen Painonnostoliitto lyhensi Pirkkiön kansallisen toimintakiellon kahdeksan vuoden pituiseksi ja hän vapautui toimintakiellosta 15. toukokuuta 2015. Benjamin Pirkkiön veljet Jaarli Pirkkiö ja Samuli Pirkkiö ovat myös menestyneitä SM-tason painonnostajia ja arvokisaedustajia. == Lähteet == * === Viitteet === Luokka:Suomalaiset painonnostajat Luokka:Dopingrikkomuksesta tuomitut suomalaiset Luokka:Dopingrikkomuksesta tuomitut painonnostajat Luokka:Vuonna 1979 syntyneet Luokka:Elävät henkilöt
Vladimir Iliev

Vladimir Iliev (; s. 17. maaliskuuta 1987 Trojan) on bulgarialainen ampumahiihtäjä. Hän edustaa seuratasolla Ajaks Trojania. Iliev oli mukana MM- kisoissa ensimmäistä kertaa vuonna 2007, jolloin hän oli muun muassa normaalimatkan 63:s. Hän teki debyyttinsä maailmancupiin niin ikään kaudella 2006–2007. Pyeongchangin MM-kisoissa 2009 Iliev sai siihen asti parhaan henkilökohtaisen sijoituksensa oltuaan 32:s normaalimatkalla. Hän kilpaili vuoden 2010 olympialaisissa, joissa hän oli sprintissä 83:s ja normaalimatkalla 79:s, minkä lisäksi hän hiihti maansa kuudenneksitoista sijoittuneessa viestijoukkueessa. Iliev sijoittui MM-kilpailuissa 2012 normaalimatkan 16:nneksi. Kontiolahden MM-kilpailuissa 2015 hän saavutti siihen mennessä parhaat arvokisasijansa oltuaan kahdeksas sprintissä ja kuudes takaa-ajossa. Oslon MM-kilpailuissa 2016 hän oli sprintissä kymmenes. Hochfilzenin MM-kilpailuissa 2017 hän sijoittui sprintissä 13:nneksi. Östersundin MM-kilpailuissa 2019 hän saavutti hopeaa normaalimatkalla. Se oli samalla hänen ensimmäinen maailmancupin palkintosijansa. Aiemmin hän oli ollut parhaimmillaan viides Nové Měston sprinttikilpailussa kaudella 2016-2017\. Östersundin yhteislähdössä hän sijoittui 29:nneksi, takaa-ajossa 37:nneksi ja pikakilpailussa 38:nneksi. Pokljukan MM-kilpailuissa 2021 hän oli normaalimatkalla kahdestoista. Oberhofin MM-kilpailuissa 2023 hän sijoittui pikakilpailussa 20:nneksi ja takaa-ajossa 16:nneksi. Iliev on saavuttanut EM- kilpailuissa kultaa sprintissä 2017 sekä pronssia normaalimatkalla 2015 ja yhteislähtökilpailussa 2016. Rulla-ampumahiihdon MM-kilpailuissa hän on saanut kultaa sprintissä ja hopeaa sekaviestissä 2015 sekä pronssia sprintissä 2007 ja 2011. == Lähteet == == Aiheesta muualla == Luokka:Bulgarialaiset ampumahiihtäjät Luokka:Vuonna 1987 syntyneet Luokka:Elävät henkilöt
Jean-Pierre Blais

Jean-Pierre Blais (s. 21. toukokuuta 1949) on kanadalainen roomalaiskatolinen piispa. Hänet vihki papiksi Québecin arkkihiippakuntaan Laurent Noël 11. toukokuuta 1974, ja hänet nimitettiin sen vihkipiispaksi sekä Tinumin titulaaripiispaksi 3. marraskuuta 1994. Piispaksi vihkiminen seurasi 6. tammikuuta 1995. Pääkonsekraattorina toimi Maurice Couture, jota avustivat Jean-Paul Labrie ja Marc Leclerc.Catholic-Hierarchy.org: Bishop Jean-Pierre Blais Blais sai 12. joulukuuta 2008 nimityksen Baie-Comeaun hiippakunnan piispaksi, joksi hänet asetettiin 11. maaliskuuta 2009. == Lähteet == Luokka:Kanadalaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Maurice Couture

Maurice Couture (3. marraskuuta 1926 – 19. tammikuuta 2018https://www.lesoleil.com/actualite/mgr-maurice-couture- meurt-a-91-ans-e6ee7352ade986d8d5f76170ae9a7d6f) oli kanadalainen roomalaiskatolinen arkkipiispa. Hänet vihittiin Religieux de Saint Vincent de Paulin papiksi 17. kesäkuuta 1951 ja nimitettiin Québecin arkkihiippakunnan vihkipiispaksi sekä Talaptulan titulaaripiispaksi 17. heinäkuuta 1982. Piispaksi vihkiminen seurasi 22. lokakuuta. Pääkonsekraattorina toimi Louis- Albert Vachon, jota avustivat Lionel Audet ja Jean-Paul Labrie.Catholic- Hierarchy.org: Archbishop Maurice Couture, R.S.V. Couture sai 1. joulukuuta 1988 nimityksen Baie-Comeaun piispaksi, joksi hänet asetettiin 13. tammikuuta 1989. Hänet nimitettiin 17. maaliskuuta 1990 ja asetettiin 1. toukokuuta Québecin arkkipiispaksi. Hän jäi eläkkeelle 15. marraskuuta 2002. Couturesta tehtiin Ordre national du Québecin grand officier vuonna 2003.Ordre national du Québec: Maurice Couture == Lähteet == Luokka:Kanadalaiset papit Luokka:Katoliset arkkipiispat Luokka:Vuonna 1926 syntyneet Luokka:Vuonna 2018 kuolleet
Lisa Magdalena Agerer

Lisa Magdalena Agerer (s. 1. marraskuuta 1991) on italialainen alppihiihtäjä. Agerer voitti hopeaa nuorten MM-kilpailujen suurpujottelussa Crans Montanassa 2011. Kaudella 2010–2011 hän voitti Eurooppa-cupin suurpujottelucupin ja kaudella 2011–2012 kokonaiscupin, syöksylaskucupin sekä suurpujottelucupin. Agerer kilpaili alppihiihdon maailmancupissa ensimmäisen kerran Söldenissä lokakuussa 2009. Maailmancupin pisteille hän pääsi ensimmäisen kerran Aspenin suurpujottelussa marraskuussa 2011 oltuaan 17:s. Parhaimmillaan Agerer on sijoittunut maailmancupissa seitsemänneksi Åren suurpujottelussa maaliskuussa 2012. == Lähteet == == Aiheesta muualla == *Lisa Magdalena Agererin kotisivut Luokka:Italialaiset alppihiihtäjät Luokka:Vuonna 1991 syntyneet Luokka:Elävät henkilöt
Lionel Audet

Lionel Audet (22. toukokuuta 1908 – 10. elokuuta 1989) oli kanadalainen roomalaiskatolinen piispa. Hänet vihittiin papiksi Québecin arkkihiippakuntaan 8. heinäkuuta 1934 ja nimitettiin sen vihkipiispaksi sekä Thibariksen titulaaripiispaksi 28. helmikuuta 1952. Piispaksi vihkiminen seurasi 1. toukokuuta. Audet osallistui Vatikaanin toiseen kirkolliskokoukseen. Hän jäi eläkkeelle 26. maaliskuuta 1983.Catholic-Hierarchy.org: Bishop Lionel Audet == Lähteet == Luokka:Kanadalaiset papit Luokka:Katoliset piispat Luokka:Vuonna 1908 syntyneet Luokka:Vuonna 1989 kuolleet
Jean Gagnon

Jean Gagnon (21. toukokuuta 1941 Saint-Joseph-de-Lauzon – 23. joulukuuta 2016 Lévis) oli kanadalainen roomalaiskatolinen piispa. Hänet vihittiin papiksi Québecin arkkihiippakuntaan 4. kesäkuuta 1966 ja nimitettiin sen vihkipiispaksi sekä Lamdian titulaaripiispaksi 4. joulukuuta 1998. Piispaksi vihkiminen seurasi 19. maaliskuuta 1999. Pääkonsekraattorina toimi Maurice Couture, jota avustivat Clément Fecteau ja Raymond Dumais.Catholic- Hierarchy.org: Bishop Jean Gagnon Gagnon sai 15. marraskuuta 2002 nimityksen Gaspén piispaksi. == Lähteet == Luokka:Kanadalaiset papit Luokka:Katoliset piispat Luokka:Vuonna 1941 syntyneet Luokka:Vuonna 2016 kuolleet
Raymond Dumais

Raymond Dumais (4. kesäkuuta 1950 – 19. lokakuuta 2012) oli kanadalainen roomalaiskatolinen piispa. Hänet vihittiin papiksi 26. kesäkuuta 1976 ja nimitettiin Gaspén hiippakunnan piispaksi 27. joulukuuta 1993. Piispaksi vihkiminen seurasi 20. toukokuuta 1994. Pääkonsekraattorina toimi Bertrand Blanchet, jota avustivat Joseph Paul Pierre Morissette ja Joseph Gilles Napoléon Ouellet.Catholic-Hierarchy.org: (Layman) Raymond Dumais Dumais erosi tehtävistään piispana 21. heinäkuuta 2001. Hän pyysi itse vapauttamistaan pappeudesta naimisiinmenoaikeidensa vuoksi.Bishop's request to marry reopens clergy celibacy issue == Lähteet == Luokka:Kanadalaiset papit Luokka:Katoliset piispat Luokka:Vuonna 1950 syntyneet Luokka:Vuonna 2012 kuolleet
Bertrand Blanchet

Bertrand Blanchet (s. 19. syyskuuta 1932) on kanadalainen roomalaiskatolinen arkkipiispa. Hänet vihittiin papiksi Chicoutimin hiippakuntaan 20. toukokuuta 1956 ja nimitettiin Gaspén hiippakunnan piispaksi 21. lokakuuta 1973. Blanchet'n konsekroi piispaksi Maurice Roy 8. joulukuuta 1973 Louis Joseph Jean Marie Fortierin ja Joseph Gilles Napoléon Ouellet'n avustamana.Catholic- Hierarchy.org: Archbishop Bertrand Blanchet Blanchet sai 16. lokakuuta 1992 nimityksen Rimouskin arkkipiispaksi, jona hän toimi, kunnes jäi eläkkeelle 3. heinäkuuta 2008. == Lähteet == Luokka:Kanadalaiset katoliset arkkipiispat Luokka:Vuonna 1932 syntyneet Luokka:Elävät henkilöt
Newfoundlandin matalikko

Newfoundlandin matalikko () on n. 500 kilometrin pituinen merialue Atlantilla Kanadan itärannikolla, Newfoundlandin saaren kaakkoispuolella. Matalikon keskisyvyys on 50-100 metrin välillä. Se sijaitsee Labradorin- ja Golfvirran kohtaamispaikassa ja se on syntynyt Golfvirran sulattaessa Labradorinvirran mukana pohjoisesta kulkeutuneita jäävuoria, jolloin vuorten mukana kulkeutunut sora on painunut pohjaan. Alueella on useita erillisiä matalikkoja, joista suurimpien nimet ovat Grand, Green ja St. Pierre. Matalikkoalueiden, joiden syvyys on alle 200 metriä, yhteenlaskettu pinta-ala on noin 282 500 km². Alue tunnetaan sumuisena, mikä johtuu lämpimän Golfvirran ilmamassojen kohtaamisesta Labradorinvirran tuomien kylmien ilmamassojen kanssa, jolloin ilman ja meren väliset lämpötilaerot ovat suuria. Alueella on myös runsaasti jäävuoria, etenkin keväisin. Newfoundlandin matalikko on ollut kansainvälisesti tunnettu kalastusalue, josta on kalastettu erityisesti turskaa. Myös kolja, meriahven, kampela, makrilli ja silli kuuluvat alueen kalalajeihin. Eurooppalaiset kalastajat havaitsivat alueen kalaresurssit 1400-luvun lopussa, ja alue alkoi pian houkutella runsaasti vanhan mantereen kalastajia. Alueen kalaisuuden ansiosta syntyivät myös ensimmäiset Newfoundlandin eurooppalaisasutukset, jotka perustettiin kalan kuivaus- ja suolaustukikohdiksi ennen kalojen kuljetusta Eurooppaan. 1900-luvulla eurooppalaiset, yhdysvaltalaiset ja kanadalaiset kalastajat ovat jatkaneet suurimittaista kalastustoimintaa. 1950-luvulta lähtien alueella toimi myös paljon venäläisiä ja japanilaisia kalastusaluksia. Kanadan hallitus laajensi merialuettaan vuonna 1977, jolloin suurin osa alueesta tuli sen hallintaan ja ulkomaalaisten kalastajien määrää vähennettiin. Alueen turskakanta romahti vuonna 1992, jolloin sen kalastaminen loppui lähes kokonaan. Kalastus aloitettiin uudelleen rajoitetussa määrin 1998, mutta turskakannat ovat edelleen hyvin alhaiset, eikä kalastustoiminta ole palannut entiselleen. Öljynporaus alueella alkoi 1970-luvun lopulla ja se nousi yleiseen tietoisuuteen etenkin Ocean Ranger -porauslautan onnettomuuden johdosta, missä sen 84 hengen miehistö menehtyi 15. helmikuuta 1982. Uusimpia öljykenttiä ovat Hibernia, jossa öljyntuotanto alkoi 1997 sekä Terra Nova, jossa tuotanto aloitettiin tammikuussa 2002. ==Lähteet== Luokka:Atlantin valtameri Luokka:Newfoundland ja Labradorin maantiede
Santtu Karvonen

Santtu Sami Antero Karvonen (s. 11. marraskuuta 1979 Lohja) on suomalainen näyttelijä. Hän on näytellyt elokuvissa, televisiossa ja teatterissa. Tunnetuimmat roolit elokuvissa on vuonna 2005 ensi-iltansa saanut Eläville ja kuolleille sekä vuonna 2009 ensi-iltansa saanut Rööperi. Televisiossa hän on esiintynyt mm. Ministerin tytär -komediasarjassa. Karvonen on palkittu miessivuosan Jussilla elokuvasta Juoppohullun päiväkirja 2013. Karvonen asuu avoliitossa näyttelijä Pihla Penttisen kanssa.Santtu Karvonen on huomannut, että riitely parisuhteessa kannattaa: ”Riitojen takana on usein jokin puhumaton asia”Anna 16.10.2019 Heillä on kesällä 2021 lahjoitetun alkion avulla syntynyt lapsi. Pari tapasi jo 2000-luvun alussa opiskeluaikoinaan Teatterikorkeakoulussa samalla vuosikurssilla. == Filmografia == === Elokuvat === Vuosi Elokuva / Tv-elokuva Rooli 2005 Eläville ja kuolleille Packalen 2006 Laitakaupungin valot vartija 2007 Tali-Ihantala 1944 alikersanttiradisti 2009 Rööperi humalainen jouluna 2010 Vähän kunnioitusta Jape 2012 Juoppohullun päiväkirja Kristian Pitääkö mun kaikki hoitaa? Jokke 2013 Miesten välisiä keskusteluja Vertti Kaappari Ranin Nuoren Wertherin jäljillä Timo 2015 Luokkakokous Tomi Napapiirin sankarit 2 Kämäräinen 2016 Tyttö nimeltä Varpu Bo 2017 Saattokeikka puheluääni Napapiirin sankarit 3 Kämäräinen Armomurhaaja kalastaja 2018 Puluboin ja Ponin leffa Matti Olavi Virta Jaakko Salo 2019 Fingerpori Heimo Vesa === Televisiosarjat === Vuosi Televisiosarja Rooli 2000 Muodollisesti pätevä Pirkka 2007 Kotikatu asiakas nakkikioskilla 2010 Ministerin tytär Ministerin kummipoika 2013 Kerran viikossa pukumies Hauskat eläinvideothttp://arkisto.nelonen.fi/ohjelmat/hauskat-el%C3%A4invideot/etusivu useita rooleja 2014 Brändärit Aatos 2015 Big Bang! useita rooleja Triplahttp://www.iltasanomat.fi/viihde/art-1439431735115.html useita rooleja Joulukalenteri: Kadonneiden lahjojen tapaus Isäntä 2016 Mustat lesket Sebastian Wallin Erinomanlaiset Kurt Roba Kalevi 2017 Syke Timppa Presidentti Jere 2017– Onnela Jorma Kemppainen 2018– Sunnuntailounas Taavi 2018 Putous Hyacinth Yamamoto, Jere Tarinanmetsästäjät radioääni Joulukalenteri: Maukan ja Väykän ensimmäinen joulu Härkä Möö Luottomies apteekkari 2019 Pientä laittoa AskoPientä laittoa -sarjan tekijät vastaavat. Yle 24.5.2019 2021 Kioski hodarimies Paras vuosi ikinä Aleksi Kummeli esittää: Kontio & Parmas Koskela Modernit miehet Loponen 2022 Made in Finland hotellinjohtaja Hannu 2023 Jarkko Tammisen maailma useita rooleja === Dubbaukset === == Lähteet == == Aiheesta muualla == * * Luokka:Suomalaiset elokuvanäyttelijät Luokka:Jussi-palkinnon saajat Luokka:Elävät henkilöt Luokka:Vuonna 1979 syntyneet
Clément Fecteau

Clément Fecteau (20. huhtikuuta 1933 – 31. joulukuuta 2017) oli kanadalainen roomalaiskatolinen piispa. Hänet vihittiin papiksi Québecin arkkihiippakuntaan 16. kesäkuuta 1957 ja nimitettiin sen vihkipiispaksi sekä Talaptulan titulaaripiispaksi 17. kesäkuuta 1989. Piispaksi vihkiminen seurasi 20. lokakuuta. Pääkonsekraattorina toimi Louis-Albert Vachon, jota avustivat Jean- Paul Labrie ja Marc Leclerc.Catholic-Hierarchy.org: Bishop Clément Fecteau Fecteau sai 10. toukokuuta 1996 nimityksen Sainte-Anne-de-la-Pocatièren hiippakunnan piispaksi, jona hän toimi, kunnes jäi eläkkeelle 18. lokakuuta 2008. == Lähteet == Luokka:Kanadalaiset papit Luokka:Katoliset piispat Luokka:Vuonna 1933 syntyneet Luokka:Vuonna 2017 kuolleet
Denis Grondin

Denis Grondin (s. 23. lokakuuta 1954) on kanadalainen roomalaiskatolinen piispa. Hänet vihki papiksi Québecin arkkihiippakuntaan Louis-Albert Vachon 21. toukokuuta 1989. Hänet nimitettiin Québecin vihkipiispaksi ja Camplumin titulaaripiispaksi 12. joulukuuta 2011. Piispaksi vihkiminen seurasi 25. helmikuuta 2012. Pääkonsekraattorina toimi Gérald Cyprien Lacroix, jota avustivat Paul Lortie ja Gilles Lemay.Catholic-Hierarchy.org: Bishop Denis Grondin == Lähteet == Luokka:Kanadalaiset papit Luokka:Katoliset piispat Luokka:Vuonna 1954 syntyneet Luokka:Elävät henkilöt
Ana Menéndez

Ana Amelia Menéndez Bernardo (s. 17. maaliskuuta 1972 Trevías) on entinen espanjalainen yleisurheilija, joka kilpaili keskimatkojen juoksussa. Menéndez osallistui 800 metrin matkalle Atlantan olympialaisissa 1996, mutta joutui keskeyttämään alkueräjuoksunsa. Hän pääsi matkalla välieriin saakka sisäratojen MM-kisoissa seuraavana vuonna ja sijoittui 1 500 metrillä kahdeksanneksi vuoden 1999 MM-kilpailuissa. == Henkilökohtaiset ennätykset == Lähde: IAAF * 1 500 m: 4.04,59 (Zürichissä 1999) * 800 m: 2.01,94 (Hengelossa 1997) == Lähteet == Luokka:Espanjalaiset keskimatkojen juoksijat Luokka:Vuonna 1972 syntyneet Luokka:Elävät henkilöt
Yannick Bertrand

Yannick Bertrand (s. 18. elokuuta 1980 Thonon-les-Bains) on ranskalainen alppihiihtäjä, joka edustaa Douanes SC Chatel -seuraa. MM-kilpailuissa Bertrand on sijoittunut parhaimmillaan 18:nneksi syöksylaskussa Åressa 2007. Torinon olympialaisissa 2006 hän sijoittui sekä supersuurpujottelussa että syöksylaskussa 24:nneksi. Bertrand kilpaili alppihiihdon maailmancupissa ensimmäisen kerran Val d'Isèressä joulukuussa 2001. Maailmancupin pisteille hän pääsi ensimmäisen kerran Kvitfjellin syöksylaskussa maaliskuussa 2002 oltuaan 28:s. Kymmenen parhaan joukkoon Bertrand laski ensimmäisen kerran Lake Louisen syöksylaskussa marraskuussa 2005 oltuaan yhdeksäs. Hänen paras sijoituksensa maailmancupissa on neljäs sija, jonka hän saavutti Val d'Isèren syöksylaskussa tammikuussa 2007. == Lähteet == == Aiheesta muualla == *Yannick Bertrandin kotisivut Luokka:Ranskalaiset alppihiihtäjät Luokka:Vuonna 1980 syntyneet Luokka:Elävät henkilöt
Maltoli

Maltoli (C6H6O3) on heterosyklinen yhdiste, joka sisältää ketonin ja alkoholin rakenteet. Maltolia esiintyy luonnollisesti monissa kasveissa ja sitä käytetään arominvahventeena. ==Ominaisuudet== Maltoli on kiinteänä punaisia tai ruskeita kiteitä. Yhdiste liukenee hyvin veteen ja kloroformiin, mutta huonommin eetteriin ja bentseeniin. Maltolia esiintyy runsaasti luonnossa muun muassa männyn neulasissa sekä nuorien lehtikuusien kaarnasta, josta se eristettiin ensimmäisen kerran vuonna 1861. Sitä on myös paahdetuissa maltaissa, oluessa, suklaassa ja soijakastikkeessa. Maltolia muodostuu myös leivonnaisiin paistamisen yhteydessä sokereista, jolloin syntyy myös muita aromiaineita, kuten isomaltolia. Maltoli ja sen johdannainen etyylimaltoli vahventavat sekä makeiden että happamien makujen aistimista.Karl-Georg Fahlbusch, Franz-Josef Hammerschmidt, Johannes Panten, Wilhelm Pickenhagen, Dietmar Schatkowski, Kurt Bauer, Dorothea Garbe & Horst Surburg:Flavors and Fragrances, Ullmann's Encyclopedia of Industrial Chemistry, John Wiley & Sons, New York, 2003 Teoksen verkkoversio Viitattu 17.03.2012 Maltoli muodostaa komplekseja useiden metallien kanssa. Tällaisia ovat muun muassa kolmenarvoinen rauta, alumiini, sinkki, kalsium, mangaani sekä vanadyyli-ioni VO2+, jonka maltolikompleksilla on insuliinia matkivia vaikutuksia. ==Valmistus ja käyttö== Maltolia muodostuu selluloosasta, tärkkelyksestä ja muista hiilihydraateista kuivatislauksen seurauksena. Nykyäänkin maltolia valmistetaan pääasiassa erottamalla pyökkitervasta. Sitä voidaan valmistaa synteettisesti myös hapettamalla kojihappoa ja antamalla hapetustuotteen reagoida formaldehydin kanssa. Koska maltoli parantaa makean aistimista sitä lisätään arominvahventimeksi erilaisiin makeisiin tuotteisiin. Tällöin sokerin määrää tuotteissa voidaan vähentää. Jo muutaman miljoonasosan pitoisuudet maltolia tai etyylimaltolia lisäävät makean tai happaman aromin aistimista selkeästi. Maltolilla itsellään on myös karamellimainen maku. == Lähteet == == Aiheesta muualla == *Kyoto Encyclopedia of Genes and Genomes (KEGG): Maltol *ChemBlink: 3-Hydroxy-2-methyl-4-pyrone Luokka:Heterosykliset yhdisteet
Aavahelukan lentokenttä

Aavahelukan lentokenttä sijaitsee Kolarin ja Muonion rajalla Ylläksen matkailukeskuksen läheisyydessä Kuerjoen varrella. Lähimpään kylään Äkäslompoloon on matkaa noin kymmenen kilometriä. Kentällä harrastaa pääasiassa moottorilentoa Aavahelukan Ilmailukerho ry. Se on huolehtinut aikaisemmin myös alueen palovalvontalennoista kesäisin. https://www.kuukkeli.com/uutiset/aavahelukan-ilmailukerho-hankki-uuden- koneen-6.153.28183.3e806695fa Aavahelukan lentopaikalla on yksi kiitotie (14/32), jonka pituus 864 metriä. Sen leveys on 20 metriä, josta 11 metriä on asfaltoitu. Kiitotien vieressä on myös lennonvalmistelurakennus, jossa on mahdollista yöpyä. Lentopaikan päällikkönä toimii Kolarin kunnan entinen elinkeinoasiamies Tapio Niittyranta. ==Lähteet== ==Aiheesta muualla== * Kolarin kunta – Aavahelukan lentopaikka * VFR Suomi/Finland – Aavahelukan lentopaikka * Lentopaikat.fi – Aavahelukan lentopaikka Luokka:Suomen lentopaikat Luokka:Kolarin liikenne Luokka:Muonion liikenne
4Matic

4Matic on Daimler-Benzin ja Steyr-Daimler-Puchin kehittämä, Daimler-Benzin valmistamissa Mercedes-Benz-autoissa käyttämä älykäs nelivetotekniikka. Se on suunniteltu parantamaan pitoa ja ajoturvallisuutta liukkaissa olosuhteissa ajettaessa. 4Matic esiteltiin vuonna 1986. W124-sarja oli ensimmäinen mallisarja, jossa 4Matic oli saatavilla. ==Historia== 4Matic-järjestelmä suunniteltiin yhteistyössä itävaltalaisen Styer-Daimler-Puch-yhtymän kanssa. Styer-Daimler-Puch oli jo kymmenen vuotta valmistanut Daimler-Benzille myös Puch G:nä tunnettua Mercedes-Benz G-sarjaa. Yleensä nelivedon yhteydessä on automaattivaihteisto, vain harvoja malleja valmistettiin manuaalivaihteistolla. ==Saatavuus== 4Matic on saatavilla seuraaviin Mercedes- Benz malleihin: * C-sarja * E-sarja * CLS-sarja * CL-sarja * G-sarja * GL- sarja * GLK-sarja * R-sarja * M-sarja * Vito * Viano * Sprinter luokka: Mercedes-Benz luokka: autotekniikka
HMS Angler (1897)

HMS Angler oli Britannian Kuninkaallisen laivaston Angler-luokan torpedovenehävittäjä. == Valmistus == Alus tilattiin 23. tammikuuta 1895 John I. Thornycroft and Companyltä Chiswickistä osana vuosien 1895-1896 laivasto- ohjelmaa ja sen köli laskettiin 21. joulukuuta 1896 telakkanumerolla 313. Alus laskettiin vesille 2. helmikuuta 1897 ja se valmistui heinäkuussa 1898.Lyon, David s. 47 == Palvelus == HMS Angler palveli 1903-1913 Välimerellä, jonka jälkeen se palveli Britteinsaarilla. Alus myytiin 20. toukokuuta 1920 romutettavaksi Wardille Milford Haveniin.Lyon, David s. 48 == Lähteet == * * * * === Viitteet === Luokka:Angler-luokan hävittäjät Luokka:Thornycroftin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Technologic

Technologic on ranskalaisen Daft Punkin kappale, joka on julkaistu yhtyeen vuoden 2005 albumilla Human After All. Videosta on tehty myös musiikkivideo, jossa pieni robotti laulaa. Luokka:Daft Punkin kappaleet Luokka:Vuoden 2005 kappaleet
Eigil Ramsfjell

Eigil Ramsfjell (s. 17. maaliskuuta 1955 Oslo) on norjalainen entinen curlingpelaaja ja olympiamitalisti. Ramsfjell osallistui arvokisoihin ensimmäistä kertaa 1976, ja voitti MM-kisoissa yhteensä yhdeksän mitalia, joista kolme kultaisia. Hän sai myös EM-kilpailuissa yhdeksän mitalia, yhden kultaisen, neljä hopeista ja neljä pronssista. Ramsfjell voitti vuonna 1988 olympialaisissa kultaa, kun curling oli näytöslajina, ja sai pronssia Naganon kisoissa 1998, 42-vuotiaana. Uransa jälkeen hän toimi myös valmentajana, ja luotsasi Norjan kahdeksanneksi sijoittunutta naisten joukkuetta vuoden 2001 MM-kilpailuissa. Myös Eigilin pikkuveli Bent Ånund on curlingin olympiamitalisti. == Lähteet == Luokka:Norjalaiset curlingpelaajat Luokka:Norjalaiset olympiamitalistit Luokka:Vuonna 1955 syntyneet Luokka:Elävät henkilöt
HMS Ariel (1897)

HMS Ariel oli Britannian Kuninkaallisen laivaston vuonna 1898 valmistunut Angler-luokan torpedovenehävittäjä. == Valmistus == Alus tilattiin 23. tammikuuta 1895 John I. Thornycroft and Companyltä Chiswickistä osana vuosien 1895-1896 laivasto-ohjelmaa ja sen köli laskettiin 23. huhtikuuta 1896 telakkanumerolla 314. Alus laskettiin vesille 5. maaliskuuta 1897 ja se valmistui lokakuussa 1898.Lyon, David s. 47 == Palvelus == HMS Ariel siirrettiin 1901 Välimerelle. Alus tuhoutui 19. huhtikuuta 1907 testattaessa Maltan puolustuslaitteita. Pimeänä yönä alus ajoi Ricasolin aarronmurtajan kiviin. HMS Bruizer pelasti tuhoon tuomitun aluksen miehistön.Lyon, David s. 48 == Lähteet == * * * * === Viitteet === Luokka:Angler-luokan hävittäjät Luokka:Thornycroftin valmistamat alukset
Apollinari Vasnetsov

Apollinari Mihailovitš Vasnetsov (; 6. elokuuta (J: 25. heinäkuuta) 1856 Rjabovo, Vjatkan kuvernementti – 23. tammikuuta 1933 Moskova) oli venäläinen taidemaalari ja graafikko, jonka veli on tunnetumpi Viktor Vasnetsov. Hän oli erikoistunut näkymiin Moskovan keskiaikaisesta historiasta. Vasnetsov oli taidemaalari ja graafikko. Hän ei koskaan saanut akateemista taidekoulutusta. Hän opiskeli vanhemman veljensä Viktor Vasnetsovin johdolla, joka oli kuuluisa venäläinen taidemaalari. Vuodesta 1882 Apollinari Vasnetsov ja veljensä Viktor Vasnetsov asuivat ja työskentelivät Abramtsevossa, jossa hän sai vaikutteita Vasili Polenovilta. Vuosina 1898–1899 hän matkusteli ympäri Eurooppaa. Venäjän luonnon eeppisten maisemien lisäksi hän loi oman tyylinsä historiallisen maisemamaalaustyylinsä historiallisen ja arkeologisen tiedon perusteella. Hänen maalauksensa esittävät visuaalisen kuvan keskiaikaisesta Moskovasta. Hän oli Vaeltajien jäsen vuodesta 1900 alkaen ja Keisarillisen taideakatemian akateemikko vuodesta 1900. Hän oli yksi Mir iskusstvan perustajista ja ohjaajista. Pikkuplaneetta 3586 Vasnetsov, jonka löysi neuvostoliittolainen astronomi Ljudmila Žuravljova vuonna 1978, on nimetty Viktor ja Apollinari Vasnetsovin mukaan. ==Teoksia== Аполлинарий Васнецов Кремль.jpg|Kreml, 1892. Bajarmaland.jpg|Bjarmien maa, 1899 Vasnetsov Na rassvete u Voskresenskogo mosta.jpg|Aamunkoiton aikaan Voskresenskin sillalla, n. 1900 Vasnetsov Tatary Idut.jpg|Tataarit tulevat!, 1909. Novgorod torg.JPG|Novgorodin tori, 1909. Oprichnik by Vasnetsov.jpg|Luonnos lavastuksesta Tšaikovskin oopperaan Opritšnikit, 1911. == Aiheesta muualla == * Apollinary Mikhailovich Vasnetsov. Virtual Museum of Canada Luokka:Venäläiset taidemaalarit Luokka:Vuonna 1856 syntyneet Luokka:Vuonna 1933 kuolleet
Tarhaneilikka

Tarhaneilikka (Dianthus caryophyllus) on leikkokukaksi viljeltävä kohokkikasvien laji. Se on luultavasti alkujaan Välimeren seudulta kotoisin, mutta sitä on viljelty yli kahdentuhannen vuoden ajan, ja siitä on jalostettu lukuisia näyttäviä lajikkeita. Tarhaneilikka on ruohovartinen, monivuotinen kasvi. Sen varsi kasvaa noin 80 cm pitkäksi. Lehdet ovat kapeat, harmahtavat ja vahapintaiset. Kukat kasvavat yksittäin tai 3–5 kukan kukintoina. Tarhaneilikka on myrkyllinen, mutta pieninä määrän syöminen ei yleensä aiheuta oireita. Vuonna 1995 noin 15% koko maailman leikkokukkakaupasta koostui neilikoista. == Lähteet == == Aiheesta muualla == *Suomen Lajitietokeskus: Tarhaneilikka (Dianthus caryophyllus) *Puutarha.net: Tarhaneilikka (Dianthus caryophyllus) *ITIS: Dianthus caryophyllus *United States Department of Agriculture (USDA): Dianthus caryophyllus *Plant List: Dianthus caryophyllus *Centre for Agriculture and Biosciences International (CABI): Dianthus caryophyllus (carnation) *Pherobase: Floral volatiles of Dianthus caryophyllus Luokka:Neilikat
Bent Ånund Ramsfjell

Bent Ånund Ramsfjell (s. 30. marraskuuta 1967 Oslo) on norjalainen entinen curlingpelaaja ja olympiavoittaja. Ramsfjell pelasi vuonna 1989 nuorten MM- kilpailuissa, joissa Norja oli viides, ja sai samana vuonna aikuisten EM- kisoista hopeaa. Hän oli vuoden 1999 jälkeen vuosittain maajoukkueen kokoonpanossa arvokisoissa, ja voitti ensimmäisen MM-kisojen mitalinsa Lausannessa 2001. Ramsfjell oli voittamassa vuonna 2002 kultaa Salt Lake Cityn olympialaisissa, jonka lisäksi hän sai hopeaa saman vuoden MM-kisoista. Hän sai pronssia MM-kilpailuista 2003 ja EM-kisoista 2004, jonka lisäksi hän voitti EM-kultaa 2005. Ramsfjell päätti kansainvälisen uransa vuoden 2006 olympialaisiin, joissa Norja sijoittui viidenneksi. Myös Bentin isoveli Eigil on curlingin olympiamitalisti. == Lähteet == Luokka:Norjalaiset curlingpelaajat Luokka:Norjalaiset olympiavoittajat Luokka:Vuonna 1967 syntyneet Luokka:Elävät henkilöt
Mariella Voglreiter

Mariella Voglreiter (s. 11. joulukuuta 1989) on itävaltalainen alppihiihtäjä. Voglreiter voitti nuorten MM-kilpailuissa hopeaa vuonna 2009 supersuurpujottelussa. Hän voitti Eurooppa-cupin supersuurpujottelucupin kaudella 2009–2010 ja syöksylaskucupin kaudella 2010–2011. Voglreiter kilpaili alppihiihdon maailmancupissa ensimmäisen kerran Sankt Moritzissa tammikuussa 2010. Maailmancupin pisteille hän pääsi ensimmäisen kerran Lake Louisen supersuurpujottelussa joulukuussa 2010 oltuaan 25:s. Parhaimmillaan Voglreiter on sijoittunut maailmancupissa viidenneksi Lake Louisen syöksylaskussa joulukuussa 2011. == Lähteet == == Aiheesta muualla == *Mariella Voglreiterin kotisivut Luokka:Itävaltalaiset alppihiihtäjät Luokka:Vuonna 1989 syntyneet Luokka:Elävät henkilöt
Jarkko Lahti

Jarkko Santeri Lahti (s. 1978 Kokkola) on suomalainen näyttelijä. Hän on näytellyt mm. Alamaailma Trilogiassa. Lahti voitti vuonna 2016 Parhaan miespääosan Jussi-palkinnon elokuvasta Hymyilevä mies. Hän on koulutukseltaan teatteritaiteen maisteri. Lahti on Ruska Ensemblen toinen taiteellinen johtaja. Lahti on valittu näyttelijäntaiteen professoriksi Taideyliopiston Teatterikorkeakouluun. Hän aloittaa tehtävässä 2023. == Filmografia == === Elokuvat === Vuosi Elokuva/Lyhytelokuva Rooli 2000 Sotamies Jokisen vihkiloma mies parturissa 2002 Mäkihyppääjä 2007 Kinnunen 2008 Kolmistaan Jaakko Kaupunkilaisia Marko 2009 Piilo 2011 Tsägäateria 2016 Hymyilevä mies Olli Mäki 2017 Tuntematon sotilas Viirilä 2018 Valmentaja Simo Rantalainen 2019 Kaksi ruumista rannalla Saarinen 2019 Marian paratiisi asianajaja 2020 Helene Gösta Stenman 2020 Viimeiset 2022 Metsurin tarina Pepe === Televisiosarjat === Vuosi Televisiosarjat Rooli 2003 Kaverille ei jätetä Kaunis mies Niko 2005 Presidentit Niilo Ryti 2006 Mogadishu Avenue nuorimies 2007 Pelkkää lihaa Mika 2011 Testosteriili useita rooleja Alamaailma-trilogia: Kyttä Tarmo "Tare" Kuusisto Taivaan tulet Rane 2019 Roba Joonas Huone 301 Joel Leppo 2020–2021 Ei Haukku haavaa tee Toni Pitkänen 2021 Häräntappoase Tuomo Mäkelin Nyrkki Kustaa DikDek – Painajainen majatalossa Kurre 2022 Exit == Lähteet == * * ===Viitteet=== Luokka:Suomalaiset näyttelijät Luokka:Vuonna 1978 syntyneet Luokka:Elävät henkilöt Luokka:Jussi-palkinnon saajat
Year of the Dragon

Year of the Dragon on Modern Talkingin albumi vuodelta 2000. Se saavutti korkeimmilaan TOP3-sijan Saksan listalla ja oli Saksan TOP5-sijalla kaksi viikkoa. == Kappaleet == # # # # # # # # # # # # # # # # # # # == Tuotanto == * Luis Rodriguez – tuottaja * Ronald Reinsberg – kansikuva * Amadeus Crotti – kosketinsoitin (kappaleet 1, 2, 4, 5, 7, 8, 10, 11, 13, 14, 16, 17 ja 19) * Lalo Titenkov – kosketinsoitin (kappaleet 3, 6, 9, 12, 15, 18) * Dieter Bohlen – säveltäjä, sanoittaja (kappaleet 1–17 ja 19), tuottaja * Wolfgang Wilde – valokuvat == Arvostelut == * Allmusic: http://www.allmusic.com/album/2000-year-of-the-dragon-mw0000454514 == Aiheesta muualla == * Year of the Dragon discogs.com -sivustolla == Lähteet == Luokka:Vuoden 2000 albumit Luokka:Modern Talkingin albumit
Tessa Benoit

Tessa Benoit (s. 17. maaliskuuta 1977 Hanover) on entinen yhdysvaltalainen hiihtäjä. Benoit kilpaili vuosina 1996–2001 Continental Cupissa, jossa hän sijoittui kymmenen parhaan joukkoon yhteensä kymmenen kertaa sekä voitti yhden osakilpailun. Hän osallistui maailmancupissa yhteen kilpailuun, Soldier Hollowin sprinttiosakilpailuun 2001, jossa hän oli sijalla 20. Benoit oli vuoden 1999 MM-kisoissa 5 kilometrin matkalla 73. ja sijoittui Lahden MM- kilpailuissa 2001 sprintissä 42:seksi sekä 10 kilometrillä 54:ksi. Hän oli Salt Lake Cityn olympialaisissa 2002 sprintissä 38. ja 10 kilometrillä 52. == Lähteet == Luokka:Yhdysvaltalaiset maastohiihtäjät Luokka:Vuonna 1977 syntyneet Luokka:Elävät henkilöt
America (Modern Talkingin albumi)

America on vuonna 2001 julkaistu Modern Talkingin albumi. Se nousi Saksan TOP- listalla sijalle 2 ja pysyi siinä kaksi viikkoa. Albumi oli viimeinen, jonka kanssa duo teki yhteistyötä räppäri Eric Singletonin kanssa. == Kappaleet == Luokka:Vuoden 2001 albumit Luokka:Modern Talkingin albumit
Dark Shadows

Dark Shadows on vuonna 2012 ensi-iltansa saanut Tim Burtonin ohjaama yhdysvaltalainen fantasiaelokuva. Elokuvan päähenkilö on vampyyri. Elokuva perustuu vuosien 1966–1971 televisiosarjaan Yön vampyyrit. Johnny Depp ja Tim Burton ovat kyseisen sarjan faneja. Elokuvan pääroolissa nähdään Johnny Depp, joka esittää Barnabas Collinsia. Muissa rooleissa ovat mm. Eva Green, Michelle Pfeiffer, Chloë Moretz, Helena Bonham Carter, Bella Heathcote, Jackie Earle Haley sekä Christopher Lee. Dark Shadows on Tim Burtonin ja Johnny Deppin kahdeksas yhteinen elokuva. Elokuva sai ensi-iltansa Suomessa 11. toukokuuta 2012. == Juoni == Barnabas Collins on vuonna 1772 menestynyt liike- ja naistenmies, kunnes tekee elämänsä virheen särkiessään väärän naisen sydämen. Angelique Bouchard (Eva Green) on nimittäin noita, joka kostoksi huonosta kohtelusta muuttaa Barnabaksen vampyyriksi ja hautaa tämän elävältä. Melkein 200 vuotta myöhemmin Barnabas vapautuu haudastaan ja löytää itsensä hyvin muuttuneesta maailmasta vuodesta 1972. Hän etsii käsiinsä sukunsa jälkeläiset, jotka tuntuvat olevan melko erikoista sakkia. == Näyttelijät == == Lähteet == Luokka:Vuoden 2012 yhdysvaltalaiset elokuvat Luokka:Vampyyrielokuvat Luokka:Yhdysvaltalaiset kauhukomediat Luokka:Tim Burtonin ohjaamat elokuvat Luokka:Televisiosarjoihin perustuvat elokuvat Luokka:Seulonnan keskeiset artikkelit
Victory (Modern Talkingin albumi)

Victory on Modern Talkingin albumi vuodelta 2002. Kaksi albumin singleä, "Ready for the Victory" ja "Juliet", nousivat TOP25-hiteiksi Saksassa. Victory myi Saksassa kultaa yli 150 000 myydyllä kopiolla. == Kappaleet == Nro. Nimi Kesto 1\. "Ready for the Victory" (Dieter Bohlen) 3:31 2\. "I'm Gonna Be Strong" (Dieter Bohlen) 3:30 3\. "Don't Make Me Blue" (Dieter Bohlen) 3:52 4\. "Juliet" (Dieter Bohlen) 3:37 5\. "Higher Than Heaven" (Dieter Bohlen) 3:33 6\. "You're Not Lisa" (Dieter Bohlen) 3:05 7\. "When the Sky Rained Fire" (Dieter Bohlen) 3:41 8\. "Summer in December" (Dieter Bohlen) 3:36 9\. "10 Seconds to Countdown" (Dieter Bohlen) 3:20 10\. "Love to Love You" (Thomas Anders) 3:29 11\. "Blue Eyed Coloured Girl" (Dieter Bohlen) 4:13 12\. "We Are the Children of the World" (Dieter Bohlen) 3:16 13\. "Mrs. Robota" (Dieter Bohlen) 3:27 14\. "If I..." (Dieter Bohlen) 4:50 15\. "Who Will Love You Like I Do" (Dieter Bohlen) 4:01 ==Lähteet== Luokka:Vuoden 2002 albumit Luokka:Modern Talkingin albumit
Universe (Modern Talkingin albumi)

Universe on Modern Talkingin albumi vuodelta 2003. Se on duon kahdestoista ja viimeinen studioalbumi ennen samana vuonna tapahtunutta toista hajoamista. Albumi saavutti Saksassa TOP2-sijan ja myi kultaa yli 150 000:lla kopiolla. == Kappaleet == # # # # # # # # # # # # Luokka:Vuoden 2003 albumit Luokka:Modern Talkingin albumit